Грци су први народ који је дошао до вредносне идеје да неко неког учи. Први су постали свесни важности васпитања за град, државу или полис. Прве идеје о васпитању и образовању јављају се врло рано, већ у 12. веку пре нове ере (у време Тројанског рата). Термин "паидеја", који се састоји од речи "паис"- дечак, дете и "гогеин"- водити на поучавање, формирао се у Класичном добу грчке културе. Култура и омладина тада су „обликована“ према идеалу калокагатије („лепо и добро“). Онај који је у себи успео да споји ова два принципа постигао је хармонију духа и тела. Ова идеја слична је оној код средњовековних витезова, као и енглеског концепта господина.